Forud for AaBs testkamp i aften mod Zorya Luhansk må kantspilleren Anders Due lægge sig på hotellet med influenza.

AaB må undvære Anders Due i aftens træningskamp i Tyrkiet mod ukrainske Zorya Luhansk. Anders Due har fået influenzasymptomer og er derfor blevet isoleret på sit hotel. Anders Due erstattes af Siyabonga Nomvethe. Dermed håber AaB at undgå en influenzaepidemi i truppen forud for UEFA Cup-kamp hjemme mod Deportivo La Coruna næste onsdag. Det skriver nordjyske.dk.